A byé fám zamgbál, bəngɔn bə́lɛ́. 14É ngɔn ósú a yolé dzɔ̄ nâ “Obə̌ŋə’’, ényí bɛ̄ɛ dzwé nâ “Məsəbə’’, ényí lála dzwé nâ “Olɔmɔ.’’ 15Á ńgūmā ńnam ósə, təge ai é mīníngá ā vəgan ai bəngɔn bə́ Yóbō ábəŋ. Ésīá á ngāvə́ bɔ̄ é ngab elíg dzābán, anə́ fə a vâ bəndóm bábán. 16Á mvús hálā, ńdɔ̄ Yóbo a ngábad nyiŋ mīḿbū ǹtɛd ai məwóm mə́nyi a yénə́ bɔ́n bóé ai bɔ́n bə́ bɔ́n bóé, a kələ kwí é ngongo bod nyina. 17Ńdɔ̄ hḿ Yóbo ǎ zu wú, ǎ yombo yǎ á tɔ̄ɔ̂ŋ hála fɔ́ɔ́ á dzyé yǎ ai məlú á túd. [1] Bə́ nə̄ fə dzǎm dzó naa: “tɔ ǹtsogán ziŋ ó sə́ kig oyǎb ai mɔ́ móe.“ [2] Abuí bəyəm bâkad nâ mod a sə́ kig dzǎm yēn Zāmbá ai mís mə́ mod. Yóbo nyé a kad nâ ǎ yén Zāmbá ai mís móé. [3] Zambá a kúb Yóbo ǹtótōmaamaa Yóbo nyé á kógolan ású bod bəfə́. [4] Bǒd yā ábǒg Yóbo bə́ tsogo nâ abé ásə lásɔ̄ hə ábə Ǹtondôbə.